27 Junie

**27 Junie** is die 178ste dag van die jaar in die Gregoriaanse kalender (179ste in skrikkeljare). Daar volg nog 187 dae in die res van die jaar.

## Gebeure 
* 678 – Pous Agato volg Pous Donus op.
* 1511 – Pous Julius II begin 'n baard dra as teken van rou oor die val van Bologna.
* 1584 – Pous Gregorius XIII stig die Maroniete seminarie in Rome.
* 1709 – Pieter die Grote verslaan Karel XII van Swede by die slag van Poltava.
* 1759 – Generaal James Wolfe begin die beleg van Quebec.
* 1787 – Edward Gibbon voltooi *The History of the Decline and Fall of the Roman Empire *.
* 1862 – Slag van Cold Harbor: Amerikaanse Burgeroorlog - Generaal Robert E. Lee van die Gekonfedereerde State van Amerika behaal die oorwinning.
* 1871 – Die jen word Japan se amptelike geldeenheid.
* 1893 – Val van die New York aandelebeurs.
* 1905 – Muitery op die slagskip Potemkin.
* 1917 – Eerste Wêreldoorlog: Griekeland verklaar oorlog teen die Sentrale Magte.
* 1953 – Joseph Laniel word eerste minister van Frankryk.
* 1954 – Die wêreld se eerste kernkragsentrale ingewy by Obninsk, naby Moskou.
* 1957 – 500 mense sterf as gevolg van Orkaan Audrey in Louisiana en Texas.
* 1964 – Etienne Leroux ontvang die Hertzogprys vir *Sewe Dae by die Silbersteins*.
* 1967 – Die wêreld se eerste OTM word in Enfield, Londen geïnstalleer.
* 1969 – Die Stonewall-oproer lui die begin van die gayregtebeweging in die VSA in.
* 1977 – Frankryk verleen onafhanklikheid aan Djibouti
* 1984 – Pierre Elliott Trudeau wen die Albert Einstein prys vir vrede.
* 1986 – Die Internasionale regshof beslis teen die VSA in Nicaragua v. Verenigde State van Amerika.
* 1991 – Slovenië word deur Joego-Slawiese magte aangeval.
* 2001 – Die Internasionale regshof beslis teen die VSA in die LaGrand-saak.

## Geboortes 
* 1350 – Manuel II Palaiologos, keiser van die Bisantynse Ryk († 1425).
* 1682 – Charles XII van Swede, koning van Swede in 1697-1718 († 1718) (17 Junie op die Sweedse kalender).
* 1869 – Hans Spemann, ontvanger van die *Nobel Prys vir medisyne* 1935 († 1941).
* 1869 – Emma Goldman, Amerikaanse anargis en feminis († 1940).
* 1872 – Paul Laurence Dunbar, Amerikaanse skrywer († 1906).
* 1880 – Helen Keller, Amerikaanse skryfster, aktivis en dosent († 1968).
* 1918 – Erns Louis Jansen, Suid-Afrikaanse regter († 2011).
* 1925 – Dawie Couzyn, opera- en ligte Afrikaanse musieksanger († 2010).
* 1927 – Virginia Lee, Suid-Afrikaanse sangeres van ligte musiek († 1990).
* 1935 – Louis van Niekerk, Afrikaanse verhoog-, rolprent- en TV-akteur en teaterregisseur († 2023).
* 1948 – Richard G. Morris, Britse neurowetenskaplike.
* 1949 – Dierdré Snijman, Suid-Afrikaanse plantkundige en planttaksonoom.
* 1951 – David Kramer, Suid-Afrikaanse musikant.
* 1967 – Samantha Newark, Engelse akteur en komponis.
* 1983 – Dale Steyn, Suid-Afrikaanse toetskrieketspeler.
* 1983 – Bongmusa Mthembu, Suid-Afrikaanse ultramaratonatleet.
* 1985 – Nico Rosberg, Formule Een-wêreldrenjaerkampioen van 2016.

## Sterftes 
* 363 – Keiser Julianus Apostata (* 331).
* 1831 – Groothertog Konstantyn Pawlowitsj van Rusland, tsesarewitsj van Rusland en onderkoning van Kongres-Pole (* 1779).
* 1844 – Joseph Smith Jr., stigter van die Mormoonse Kerk (* 1805).
* 1890 – Dietlof Maré, sakeman en landdros in die Zuid-Afrikaansche Republiek (ZAR) (* 1824).
* 1934 – Isidoor Teirlinck, Vlaamse skrywer (* 1851).
* 1952 – Elmo Lincoln, Amerikaanse akteur (* 1889).
* 1989 – Alfred Jules Ayer, Britse filosoof (* 1910). 
* 2001 – Jack Lemmon, Amerikaanse akteur (* 1925).
* 2009 – Gale Storm, Amerikaanse sangeres en aktrise (* 1922).
* 2016 – Bud Spencer, Italiaanse akteur (* 1929).
* 2016 – Alvin Toffler, Amerikaanse futuris, joernalis en skrywer (* 1928).
* 2018 – Renata Coetzee, kenner van die tradisionele voedselkulture van Suid-Afrikaners (* 1930).

## Vakansies, vieringe en waarnemingsdae 
* Fees van Cyrillus van Alexandrië.
* MIV-toetsdag in die VSA.
* Stonewalldag, gayregtetrotsdag.
* Dag van die Halfbloed - Brasilië